Jong man oorleef gru-botsing | Maroela Media
Jong man oorleef gru-botsing
Die wrak van die jong man se motor nadat dit meermale gerol het. Foto: Netcare 911
ŉ Jong man het ŉ ernstige botsing op die N3 in Gauteng wonderbaarlik oorleef.
Shawn Herbst, woordvoerder van Netcare 911, sê hul beamptes het Vrydagaand omstreeks 20:30 op ŉ noodoproep gereageer van ŉ voorval in die omgewing van die Marlboro-afrit naby Sandton.
Hy sê die 25-jarige man het vermoedelik beheer oor sy motor verloor, waarna dit meermale gerol en teen die Armco-versperring tot stilstand gekom het. Die bestuurder het ernstige beserings opgedoen en het gevorderde lewensondersteuning op die toneel gekry.
Weens die ernstige aard van sy beserings is hy per ambulanshelikopter na ŉ nabygeleë hospitaal vir verdere behandeling geneem.
“Al die nodige owerhede was op die toneel om ondersoek in te stel,” het Herbst Saterdagoggend gesê.
Marlboro Netcare 911 Sandton
Verdagte vas oor moord op N1
Speed / Spoed !?
Wolkie · 7 maande gelede
Dis dieselfde ja..
Wat n wonderwerk, as ek so na die kar kyk.. was daar n engel wat hom beskerm het , jong man jy het nog n kans in die lewe gekry , Dank God daarvoor, nie almal is so gelukkig. Sterkte mag jy gou herstel.
petunia · 7 maande gelede
Is ‘n “gru-botsing” nie noodwendig noodlottig nie? Vra maar net